CELEX: C2005/229/11
Language: da
Date: 2005-09-17 00:00:00
Title: Sag C-269/05: Sag anlagt den 23. juni 2005 af Kommissionen for De Europæiske Fællesskaber mod Den Hellenske Republik

17.9.2005   
            
            
               DA
            
            
               Den Europæiske Unions Tidende
            
            
               C 229/5
            
         Sag anlagt den 23. juni 2005 af Kommissionen for De Europæiske Fællesskaber mod Den Hellenske Republik
   (Sag C-269/05)
   (2005/C 229/11)
   Processprog: græsk
   Ved De Europæiske Fællesskabers Domstol er der den 23. juni 2005 anlagt sag mod Den Hellenske Republik af Kommissionen for De Europæiske Fællesskaber ved Knut Simonsson og Georgios Zavvos, Kommissionens Juridiske Tjeneste, og med valgt adresse i Luxembourg.
   Kommissionen har nedlagt følgende påstande:
   
               1.
            
            
               Det fastslås, at Den Hellenske Republik har tilsidesat sine forpligtelser i henhold til artikel 1 i Rådets forordning (EØF) nr. 4055/86 af 22. december 1986 om anvendelse af princippet om fri udveksling af tjenesteydelser inden for søtransport mellem medlemsstaterne indbyrdes og mellem medlemsstaterne og tredjelande (1), idet den har opretholdt
               
                           —
                        
                        
                           havneafgifter, der pålægges passagerskibe (herunder krydstogtskibe) og fragtskibe, når skibene anløber, lægger til og ankrer op i havnene i Piræus og Thessaloniki, og som er lavere, når transporten foregår mellem to indenlandske havne, end når transportens destination er i udlandet
                        
                     
                           —
                        
                        
                           havneafgifter til fordel for de havneaktieselskaber, der blev oprettet ved lov nr. 2932/2001, og havnene i Piræus og Thessaloniki, som pålægges fartøjer i international ruteoverfart, når de tager passagerer om bord i færgelejer, i det omfang hvor tilsvarende afgifter ikke opkræves for ruteoverfart mellem græske havne
                        
                     kommunernes ret til at lægge afgift på køretøjer, der kører om bord på færger, hvis destination er havne i udlandet, artikel 26, stk. 13, i lov nr. 1828/1989.
            
         
               2.
            
            
               Den Hellenske Republik tilpligtes at betale sagens omkostninger.
            
         Søgsmålsgrunde og væsentligste argumenter:
   Kommissionen gør gældende, at Den Hellenske Republik ikke har gennemført bestemmelserne i forordning nr. 4055/86, som fortolket af Domstolen (dom af 5.10.1994, sag C-381/93, Kommissionen mod Frankrig (2), af 17.5.1994, sag C-18/93, Corsica Ferries Italia (3), og af 14.11.2002, sag C-435/00, Geha Naftiliaki) (4), korrekt i den nationale retsorden.
   
      (1)  EFT L 378, s. 1, berigtigelse: EFT L 117 af 5.5.1988, s. 33.
   
      (2)  Sml. I, s. 5145.
   
      (3)  Sml. I, s. 1783.
   
      (4)  Sml. I, s. 10615.